Bratislava, 03.02.2023

 Všetkým záujemcom

# Vysvetlenie súťažných podkladov č. 257-261

Vo verejnom obstarávaní na predmet zákazky „**Nové dopravné prepojenie II/505 s MČ Dúbravka - práce**“, vyhlásenom vo Vestníku verejného obstarávania pod značkou 47013 - MSP Vestník č. 238/2022 - 07.11.2022, boli doručené nasledovné otázky:

**Otázka č. 257**

Vychádzajúc z odpovede Verejného obstarávateľa z dňa 2.2.2023 ohľadom nákladov za výluky, žiadame verejného obstarávateľa o doplnenie položiek týkajúcich sa nákladov súvisiacich s výlukami na železničnej trati do objektov vyžadujúcich dané náklady na výluky. Zároveň žiadame o predlženie lehoty na prekladanie ponuky z dôvodu docenenia a predloženia novej aktuálnej cenovej ponuky od subdodávateľov.

Navrhujeme doložiť tieto náklady na výluky jednou položkou pod rovnakým názvom:
1 VYLUK. Náklady súvisiace s výlukami na železničnej trati kpl 0,000
Navrhujeme doložiť tieto náklady na výluky do objektov:

Vid TABUĽKA - k otázke č. 1 ( v prílohe uvádzame scan tabuľky k otázke č. 1).

**Odpoveď č.257**

Verejný obstarávateľ vytvoril vo Výkaze výmer v záložke Všeobecné položky – realizácia novú položku s názvom Náklady súvisiace s výlukami na trati kde určil pevnú sumu 70 000,- Eur bez DPH s tým, že reálne náklady súvisiace s výlukami na trati ktoré súvisia s realizáciou projektu budú hradené na základe skutočnosti, t.j. na základe faktúr za výluky ktoré budú vystavené správcom infraštruktúry.

V prílohe zasielame upravený Výkaz výmer.

Platí stanovený termín na predkladanie ponúk.

**Otázka č. 258**

Vo výkaze výmer zo dňa 2.2.2023 23:31:48 pod názvom „VV\_aktual\_01.02.2023“ sa nekorektné prenášajú údaje z hárku „457m“ do hárku 1514 Zoznam objektov.
Sú nesprávne previazané hárky. Do hárku 1514 Zoznam objektov sa do bunky C28 prenáša bunka G52 a mala by sa prenášať buka G53. Žiadame verejného obstarávateľa o opravu vo výkaze výmer a zaslanie nového opraveného výkazu výmer.

**Odpoveď č.258**

V prílohe zasielame upravený Výkaz výmer.

**Otázka č. 259**

Vo výkaze výmer zo dňa 2.2.2023 23:31:48 pod názvom „VV\_aktual\_01.02.2023“ sa nesprávne prepočítava cena resp. chýba vzorec v objekte „010 Vegetačné úpravy “ v časti „010 Vegetačné úpravy“ v položke č.25. V danej bunke nie je zadaný vzorec, po zadaní jednotkovej ceny, neprepočítava cenu celkom. Žiadame zadať príslušný vzorec pre danú bunku do nového

výkazu výmer.
25 02668010P Úžitková voda m3 37,850

**Odpoveď č.259**

V prílohe zasielame upravený Výkaz výmer.

**Otázka č. 260**

Vo výkaze výmer zo dňa 2.2.2023 23:31:48 pod názvom „VV\_aktual\_01.02.2023“ sa nesprávne prepočítava cena resp. je chybný vzorec v objekte „507 Úprava šácht splašk.

kanalizácie DN 400 (zberač S1) “.

Je nesprávne vypočítaná cena celkom, pretože v časti 1 Zemné práce nie vo vzorci súčtu započítané nové pridané položky. V Súčte v časti 1 Zemné práce je SUM(G13:G15) a je potrebné to zmeniť na SUM(G13: G18). Žiadame verejného obstarávateľa o opravu vo výkaze výmer a zaslanie nového opraveného výkazu výmer.

**Odpoveď č.260**

V prílohe zasielame upravený Výkaz výmer.

**Otázka č. 261**

Vo výkaze výmer zo dňa 2.2.2023 23:31:48 pod názvom „VV\_aktual\_01.02.2023“ v objekte 615 Preložka prepojovacieho kábla nnOK3-OK4 sú nesprávne zavzorcované bunky súčtov na úrovni ceny celkom v jednotlivých položkách a taktiež na úrovni súčtov HSV a PSV. Žiadame verejného obstarávateľa o opravu vo výkaze výmer a zaslanie nového opraveného výkazu výmer.

**Odpoveď č.261**

V prílohe zasielame upravený Výkaz výmer.

S pozdravom

 Mgr. Michal Garaj v. r.

 vedúci oddelenia verejného obstarávania